1918 elején, az 1917-es októberi orosz forradalom hatására Franciaországba emigrált. Ott házasodott össze André Triolet francia lovassági tiszttel. 1919-ben egy évre Tahitire költöztek. A házasság nem volt sikeres, Elsa későbbi elmondása szerint elsődlegesen érdekházasság volt. Néhány év után elváltak. Tahitin kezdődött írói munkássága, hiszen ekkor már levelezett Viktor Boriszovics Sklovszkijjal, aki írásait megmutatta Makszim Gorkijnak. Gorkij azt javasolta neki, hogy komolyan gondolkodjon el az írói életpályán.